Diari Oficial de la Generalitat Valenciana


Sumari del DOGV 3188, del 20-02-1998 (1998/1189)

RESOLUCIÓ de 3 de febrer de 1998, del director general d'Interior, per la qual es dóna publicitat a la convocatòria i a les bases per a la provisió, pel sistema de lliure designació, del lloc de secretari general de la Diputació Provincial de València.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3188

Data del DOGV
:   20-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1189


Data del document
:   03-02-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 3 de febrer de 1998, del director general d'Interior, per la qual es dóna publicitat a la convocatòria i a les bases per a la provisió, pel sistema de lliure designació, del lloc de secretari general de la Diputació Provincial de València. [1998/X1189]
  
Efectuada pel president de la Diputació Provincial de València la convocatòria per a la provisió, pel sistema de lliure designació, del lloc de secretari general de l'esmentada corporació, i aprovades pel Plenari, en la sessió del dia 23 de desembre de 1997, les bases d'aquesta, de conformitat amb allò que disposen l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1.732/1994, de 29 de juliol; i l'article 3.1. del Decret 159/97, de 29 d'abril, del Govern Valencià, resolc:
  
Primer
  
Donar publicitat a la convocatòria per a la provisió, pel sistema de lliure designació, del lloc de secretari general de la Diputació Provincial de València, i a les bases que han de regir-la que s'indi quen en l'annex de aquesta Resolució.
  
Segon
  
La convocatòria i les bases d'aquesta a què es refereix la Resolució podran ser impugnades segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a partir de la publicació del seu extracte en el Boletín Oficial del Estado.
  
València, 3 de febrer de 1998.- El director general d'Interior: José López Garrido.
  
Annex
  
Bases que han de regir la convocatòria per a la provisió reglamentària del lloc de treball de secretari general de la Diputació Provincial de València, entre funcionaris d'administració local amb habilitació de caràcter nacional, subescala secretaria, categoria superior.
  
1. Objecte
  
Les presents bases tenen per objecte regir la convocatòria, a efectuar per la Presidència de la Corporació, per a cobrir pel sistema de convocatòria pública i lliure designació previst en l'article 99.2. de la Llei 7/1985, de 2 d'abril, Reguladora de les Bases de Règim Local, segons redacció donada per la Llei 10/1993 (BOE de 22 d'abril), i articles 27 a 29 del Reial Decret 1.732/1994, de 29 de juliol, el lloc de treball les dades del qual s'expressen a continuació:
  
Corporació: Diputació Provincial de València.
  
Denominació: secretari general.
  
Classe: primera.
  
Nivell de complement de destinació: 30.
  
Complement específic: 4.431.228 pessetes anuals.
  
El lloc de treball a cobrir es troba inclòs en el catàleg de llocs de treball de la Diputació Provincial de València, i el sistema de provisió és el de lliure designació entre funcionaris amb habilitació de caràcter nacional.
  
2. Requisits
  
Seran requisits indispensables per a concórrer a la convocatòria i poder exercir el lloc de treball, en cas de ser nomenat:
  
2.1. Estar integrat en l'escala d'habilitació de caràcter nacional, subescala de secretaria, categoria superior.
  
2.2. Estar en possessió, almenys, del certificat de coneixement oral del valencià, expedit o homologat per la Junta Qualificadora de Coneixements del Valencià.
  
3. Convocatòria
  
La Presidència de la Corporació trametrà la convocatòria a la Direcció General d'Interior (Conselleria de Presidència) de la Generalitat Valenciana, per a la seua íntegra publicació en el Diari Oficial de la Generalitat Valenciana, i després es trametrà a la Direcció General de la Funció Pública del MAP, per a la publicació de l'oportú extracte en el Boletín Oficial del Estado.
  
4. Sol·licituds
  
4.1. Les sol·licituds es dirigiran a la Presidència de la Diputació Provincial de València, dins dels 15 dies naturals següents al de publicació de l'extracte de la convocatòria en el Boletín Oficial del Estado.
  
4.2. Juntament amb les sol·licituds, els aspirants acompanyaran els requisits, degudament acreditats, a què es refereix la base 2, i també tots els altres documents que estimen oportuns.
  
5. Nomenament
  
5.1. Finalitzat el termini de presentació de sol·licituds, la Presidència de la Corporació procedirà, si s'escau, després de la constatació prèvia de la concurrència dels requisits exigits en la convocatòria, a dictar la Resolució corresponent en el termini d'un mes; la qual haurà de ser motivada amb referència al compliment, per part del/ de la candidat/a elegit/da, dels requisits i especificacions exigits en la convocatòria i de la competència per a procedir-ne al nomenament.
  
5.2. De la Resolució, se'n retrà compte al Plenari de la Corporació, i es trametrà aquesta a la Generalitat Valenciana i a la Direcció General de la Funció Pública del MAP, per a l'anotació i la publicació conjunta en el Boletín Oficial del Estado.
  
6. Presa de possessió
  
El termini de presa possessió serà el previst en l'article 23 del Reial Decret 1.732/1994, de 29 de juliol.
  
7. Impugnació
  
Contra aquestes bases es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors a partir de l'endemà de la publicació, en extracte, de la convocatòria en el Boletín Oficial del Estado.
  
Com a requisit per a la interposició d'aquest recurs s'haurà d'efectuar la comunicació prèvia d'aquesta interposició a l'òrgan administratiu provincial autor de l'acte, segons exigeix l'article 110.3 de la Llei 30/1992, de 26 de novembre.